Lopača (Vrbanja)
<s>Lopača je desna pritoka Vrbanje u njenom gornjem toku, Bosna i Hercegovina.</s><s>Izvire iz dvije čelenke na istočnim obroncima Selačke planine, između uzvisina Marina glava (1192 m) i Lujin dirjek (1180 m).</s><s>Izvori sastavnica su na oko 1090 m.</s>

<s>U izvorišnom dijelu teče prema jugozapadu, a zatim, sve do ušća, preusmjerava se prema sjeverozapad, da bi pri samom ušću skrenula na jugozapad.</s><s>Protiče ispod sela Gelići, između padina Meline (sjever) i Osoje (jug).</s><s>U Vrbanju se ulijeva ispod uzvisine Previja sa vrhom Padališće (785 m), na nadmorskoj visini od 566 m.</s>

<s>Sa svake obale prima vodu po šest potoka i potočića, od kojih je najveći (desni) Dolovi.</s><s>Napaja se i iz nekoliko priobalnih vrela, što joj održava relativno stabilan vodostaj i tokom najdužih sušnih perioda.</s>

<s>Ispod Gelića pa do ušća na Lopači je šezdesetih godina 20. stoljeća radilo 20 vodenica.</s>

<s>Izvori</s>

<s>Rijeke u Bosni i Hercegovini</s>

